《南渡邹大舟中作》
宋代·洪朋

谷鹿洲前秋风起，渌波亭下小舟里。邹子揖我狮子尾，谈天舌舟倾我耳。

散发船篷玩秋水，茗碗荡胸无泥滓。牛羊下山催客子，挂席明朝即千里。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。